Document ID: 31986R2889

KOMISSION ASETUS (ETY) N:o 2889/86,
annettu 18 päivänä syyskuuta 1986,
voiöljynä suoraan kulutukseen tarkoitetun interventiovoin myynnistä alennettuun hintaan annetun asetuksen (ETY) N:o 3143/85 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1335/86(), ja erityisesti sen 6 artiklan 7 kohdan,
sekä katsoo, että
komission asetuksella (ETY) N:o 3143/85(), sellaisena kuin se on viimeksi muutettuna asetuksella (ETY) N:o 1741/86(), otetaan käyttöön järjestelmä sellaisen interventiovoin, joka on tarkoitettu suoraan kulutukseen voiöljynä, myymiseksi alennettuun hintaan,
asetuksen (ETY) N:o 3143/85 4 artiklan 4 kohdassa vahvistetaan voin voiöljyksi jalostuksen ja pakkaamisen määräaika; asetuksessa (ETY) N:o 1325/86() säädetään vahvistetusta määräajasta poikkeamisesta ennen 1 päivää toukokuuta 1986 tehtyjen sopimusten osalta, ottaen huomioon, että voiöljyn myynnin epäsuotuisan kehityksen vuoksi toimijat eivät voi noudattaa vahvistettua määräaikaa ilman huomattavia kaupallisia riskejä, jotka liittyvät voiöljyn pakkaukseen kansallisen lainsäädännön nojalla merkittyyn viimeiseen käyttöpäivään; tämän tuotteen myynnin edistämiseksi äskettäin aloitetun mainoskampanjan vaikutukset näkyvät vasta tietyn ajan kuluttua; tämän vuoksi kyseistä määräaikaa olisi pidennettävä edelleen ennen 1 päivää toukokuuta 1986 tehtyjen sopimusten osalta, jotta toimijat voisivat hyötyä tästä myynninedistämisestä, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3143/85 4 artiklan 4 kohdan toisen alakohdan päivämäärä "1 päivänä syyskuuta 1986" päivämäärällä "1 päivänä marraskuuta 1986".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä syyskuuta 1986.

Labels: 3
17